
БАСПАСӨЗ РЕЛИЗІ

«Бірінші санаттағы төлем ұйымдары үшін пруденциалдық нормативтерді және сақтауға міндетті өзге де нормалар мен лимиттерді бекіту туралы» Қазақстан Республикасы Ұлттық Банкі Басқармасы қаулысының жобасын әзірлеу туралы

2026 жылғы «__» ________	Астана қ.


Қазақстан Ұлттық Банкі «Бірінші санаттағы төлем ұйымдары үшін пруденциалдық нормативтерді және сақтауға міндетті өзге де нормалар мен лимиттерді бекіту туралы» Қазақстан Республикасы Ұлттық Банкі Басқармасы қаулысының жобасы (бұдан әрі – Қаулының жобасы) әзірленгені туралы хабарлайды.
Қаулы жобасы бірінші санаттағы төлем ұйымдары үшін пруденциалдық нормативтерді (жарғылық және меншікті капиталдың ең төменгі мөлшері, капиталдың жеткіліктілік, левередж және өтімділік коэффициенттері), сақтауға міндетті өзге де нормалар мен лимиттерді (ашық валюта позициясының лимиттері), олардың шекті мәндерін және есептеу әдістемесін бекітуді көздейді.
Атап өткен жөн, бірінші санаттағы төлем ұйымдары — бұл Қазақстандағы қаржы компанияларының жаңа құқықтық мәртебесі. Олар заңды тұлғаларға ағымдағы шоттар ашуға, аударымдар жүргізуге, электрондық ақша шығаруға және Ұлттық Банктің инфрақұрылымына қосылуға құқылы, бірақ несие бере алмайды немесе депозиттер тарта алмайды.
Қаулы жобасының негізгі мазмұны қамтылған ақпараттық кестемен «Ашық НҚА» порталында https://legalacts.egov.kz/arm/admin/viewcard?id=15896938 сілтемесі бойынша танысуға болады.


Толығырақ ақпаратты мына телефон арқылы алуға болады:
+7 (7172) 77-53-47 (1594)
e-mail: Dinara.Niyazova@nationalbank.kz
www.nationalbank.kz

